Batavi
Batavi fuerunt antiquus Germanorum tribus, primum Chattorum pars, qui apud Caesarem et Tacitum in insula fluminis Rheni vivebant, in regione quae nunc est Betuwe,? pars Nederlandiae. Ergo Latinum regionis nomen insula Batavorum. Idem nomen ad nonnullas militum manus pertinebat, quae ex Batavis primum conscriptae erant. Veri simile est nomen tribus, ex batawjo 'insula bona' (ex linguis Germanicis bat- 'bonum' + awjo 'insula, terra prope aquam') deductum, ad fertilitatem regionis spectavisse, regionis hodie Betuwe?, "corbis fructuum" (ex Anglico fruitbasket) Nederlandiae, appellatae. Tabellae ligneae inventae nonnullos saltem Batavos legere et scribere potuisse probant.